1917. aasta revolutsioonidega kaasnenud segaduses nägid abhaasid oma võimalust. Sama aasta  novembris moodustati Abhaasi Rahvusnõukogu, eesmärgiga saavutada vähemalt autonoomne Abhaasia. 19181921 oli piirkond pidevate võitluste tallermaaks. Veebruaris 1921 kehtestati Abhaasias püsiv nõukogude võim ja kuulutati välja Abhaasia NSV. Sama aasta detsembris liideti Abhaasia Gruusiaga liidulepingu alusel kui võrdne võrdsega. Alles 1930. aastal taandati Abhaasia staatus ANSV-ks Gruusia koosseisus. Sellest ajast peale algas abhaaside ulatuslikum tagakiusamine Gruusia võimude poolt. Selge eesmärk oli abhaaside  assimileerimine. Erilise hoo sai sisse ka grusiinide elama asumine Abhaasia aladele.